สุรศักดิ์ อนรรฆพันธ์

สุรศักดิ์ อนรรฆพันธ์ (22 กรกฎาคม พ.ศ. 2496 – 15 มิถุนายน พ.ศ. 2568)  อดีตสมาชิกสภาผู้แทนราษฎรจังหวัดเพชรบูรณ์ อดีตที่ปรึกษารัฐมนตรีว่าการกระทรวงเทคโนโลยีสารสนเทศและการสื่อสาร (สุวิทย์ คุณกิตติ) และอดีตสมาชิกสภาจังหวัดเพชรบูรณ์

 ประวัติ 
สุรศักดิ์ เกิดเมื่อวันที่ 22 กรกฎาคม พ.ศ. 2496 ที่ตำบลนาเฉลียง อำเภอหนองไผ่ จังหวัดเพชรบูรณ์ เป็นบุตรนายเลียง นางเอมอร อนรรฆพันธ์ มีพี่น้อง 6 คน มีน้องชายคือทวีศักดิ์ อนรรฆพันธ์ ด้านครอบครัวสมรสกับนางพาพิศ อนรรฆพันธ์ มีบุตร 5 คน

สำเร็จการศึกษาระดับปริญญาตรี เศรษฐศาสตร์​บัณฑิต จากมหาวิทยาลัยรามคำแหง และปริญญาโท รัฐประศาสนศาสตร์ จากสถาบันบัณฑิตพัฒนบริหารศาสตร์

 งานการเมือง 
สุรศักดิ์ เข้าสู่การเมืองโดยเป็นสมาชิกสภาจังหวัดเพชรบูรณ์ 4 สมัย (ตั้งแต่ปี พ.ศ. 2523) ต่อมาปี พ.ศ. 2539 ลงสมัครสมาชิกสภาผู้แทนราษฎรในสังกัดพรรคกิจสังคม และได้รับการเลือกตั้งเป็นครั้งแรก พ.ศ. 2544 ย้ายมาสังกัดพรรคไทยรักไทย ได้รับการเลือกตั้งเป็นครั้งที่สองและสาม 

พ.ศ. 2550 ลงสมัครในนามพรรคพลังประชาชน ชนะการเลือกตั้ง แต่คณะกรรมการการเลือกตั้งได้ตัดสินให้ใบเหลืองในเวลาต่อมา และจัดให้มีการเลือกตั้งใหม่โดยนายสุรศักดิ์ได้รับเลือกอีกครั้ง พ.ศ. 2554 ลงสมัครและได้รับเลือกตั้งในนามพรรคเพื่อไทย สุรศักดิ์มีฐานเสียงหลักอยู่ในอำเภอหนองไผ่"สุรศักดิ์ อนรรฆพันธ์" พท. ป้องกันแชมป์ 5 สมัย "จ.อ.ศุภวัฒน์ เมธาวัชรินทร์" ปชป. ท้าชิง

สุรศักดิ์เคยเป็นที่ปรึกษารัฐมนตรีว่าการกระทรวงเทคโนโลยีสารสนเทศและการสื่อสาร (สุวิทย์ คุณกิตติ) ในปี พ.ศ. 2548

ใน พ.ศ. 2561 สุรศักดิ์ได้ลาออกจากพรรคเพื่อไทยและย้ายมาสังกัดพรรคพลังประชารัฐ ตามคำเชิญของสันติ พร้อมพัฒน์ ที่ย้ายไปอยู่กับพรรคพลังประชารัฐก่อนหน้านั้น

แต่ในการเลือกตั้งในปี พ.ศ. 2566 สุรศักดิ์ ประกาศไม่ลงสมัครรับเลือกตั้ง เนื่องจากปัญหาทางสุขภาพ จึงส่งบุญชัย กิตติธาราทรัพย์ และวรโชติ สุคนธ์ขจร ซึ่งเป็นสมาชิกองค์การบริหารส่วนจังหวัดเพชรบูรณ์ ลงรับเลือกตั้งแทน และได้รับเลือกตั้ง

 สมาชิกสภาผู้แทนราษฎร 
สุรศักดิ์ อนรรฆพันธ์ ได้รับการเลือกตั้งเป็นสมาชิกสภาผู้แทนราษฎรทั้งหมด 6 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดเพชรบูรณ์ สังกัดพรรคกิจสังคม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดเพชรบูรณ์ สังกัดพรรคไทยรักไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดเพชรบูรณ์ สังกัดพรรคไทยรักไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดเพชรบูรณ์ สังกัดพรรคพลังประชาชน (พ.ศ. 2541) → พรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดเพชรบูรณ์ สังกัดพรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดเพชรบูรณ์ สังกัดพรรคพลังประชารัฐ

 ถึงแก่อนิจกรรม 
สุรศักดิ์ ถึงแก่อนิจกรรมเมื่อวันที่ 15 มิถุนายน พ.ศ. 2568 ด้วยโรคประจำตัว ณ โรงพยาบาลกรุงเทพ เขตห้วยขวาง กรุงเทพมหานคร สิริอายุ 72 ปี ตั้งบำเพ็ญกุศล ณ วัดพระศรีมหาธาตุวรมหาวิหาร เขตบางเขนสุรศักดิ์ อนรรฆพันธ์ อดีต สส.เพชรบูรณ์ 6 สมัย เสียชีวิต ในวัย 72 มีพิธีพระราชทานเพลิงศพเมื่อวันที่ 22 มิถุนายน พ.ศ. 2568

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๒ ตอนที่ ๒๑ ข หน้า ๒, ๓ ธันวาคม ๒๕๔๘ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๙ ตอนที่ ๒๑ ข หน้า ๙, ๔ ธันวาคม ๒๕๔๕

 อ้างอิง 

 แหล่งข้อมูลอื่น 
นายสุรศักดิ์ อนรรฆพันธ์ , เว็บไซต์รัฐสภาไทย
บัญชีแสดงรายการทรัพย์สินและหนี้สินของนายสุรศักดิ์ อนรรฆพันธ์, สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นายสุรศักดิ์ อนรรฆพันธ์), ศูนย์ข้อมูลนักการเมืองไทย

หมวดหมู่:บุคคลจากจังหวัดเพชรบูรณ์
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดเพชรบูรณ์
หมวดหมู่:นักการเมืองพรรคกิจสังคม
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:นักการเมืองพรรคพลังประชารัฐ
หมวดหมู่:บุคคลจากคณะเศรษฐศาสตร์ มหาวิทยาลัยรามคำแหง
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.